L 45/1472
Eiropas Savienības Oficiālais Vēstnesis
LV
24.2.2022.
KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 22
(turpinājums)
PP 07 22 02
(turpinājums) Eiropas un valstu iestāžu darba programmās.
Eiropas žurnālistikas un mediju informācijas lietotprasmes festivālam ir jākļūst par spēcīgu rīku izpratnes veicināšanai par žurnālistu vērtīgo, bet arvien grūtāko darbu un preses brīvības pārkāpumiem Savienībā.
Lai sasniegtu šo mērķi, tas būs ceļojošs festivāls, kurš katru gadu notiks citā dalībvalstī, pamatojoties uz vissatraucošāko situāciju preses brīvības jomā, dezinformācijas parādīšanos saistībā ar pandēmiju un klimata krīzi, kā arī žurnālistu darba apstākļiem.
Attiecībā uz īstenošanu Komisija izsludinās ikgadēju uzaicinājumu iesniegt piedāvājumus mediju profesionāļiem, mediju organizācijām, attiecīgajām NVO un akadēmiskajiem partneriem, lai nodrošinātu pasākuma organizēšanu.
Lai palielinātu iekļautību un veicinātu dalību pasākumā, par organizāciju atbildīgā struktūra daļu budžeta atvēlēs to izdevumu subsidēšanai, kas saistīti ar žurnālistu un tādu mediju apvienību pārstāvju piedalīšanos šajā pasākumā, kuriem ir ierobežoti finanšu līdzekļi, piemēram, mazu un vietēju mediju pārstāvju vai ārštata darbinieku pārstāvju piedalīšanos.
PP 07 22 03
Izmēģinājuma projekts — Eiropas bezpajumtnieku apzināšana
Skaitļi (Diferencētas apropriācijas) 2022. gada apropriācijas Saistības
990 500
2021. gada apropriācijas
Maksājumi
Saistības
Maksājumi
Izpilde 2020. gadā Saistības
Maksājumi
247 625
Piezīmes
Tiek lēsts, ka bezpajumtnieku skaits Eiropā pēdējo desmit gadu laikā ir palielinājies par 70 %, un Covid-19 krīzes dēļ šis skaits, visticamāk, pieaugs.
Tomēr Savienības līmenī nav uzticamu datu par bezpajumtniecību, kuru pamatā būtu kopīgi kritēriji vai rādītāji.
Eiropas Parlaments, Eiropas Komisija un eksperti to ir atzinuši par būtisku šķērsli efektīvai politiskai reakcijai.
Salīdzināmi un regulāri vākti dati par bezpajumtniecību ļaus Komisijai labāk atbalstīt dalībvalstis virzībā uz bezpajumt­ niecības izbeigšanu līdz 2030. gadam, kas ir Lisabonas deklarācijā iekļauts mērķis, kuru visas dalībvalstis, Savienības iestādes un attiecīgās pilsoniskās sabiedrības ieinteresētās personas ir apņēmušās sasniegt, un ļaus īstenot Eiropas sociālo tiesību pīlāra 19. principu “Mājokļi un palīdzība bezpajumtniekiem”.
Salīdzināmi vietējā līmenī savākti dati atbalstītu uz pierādījumiem balstīs un mērķtiecīgāku rīcību, izmantojot Eiropas platformu bezpajumtniecības apkarošanai, kas ir izveidota Eiropas sociālo tiesību pīlāra rīcības plāna ietvaros.
Tāpēc izmēģinājuma projekta mērķis ir veicināt regulāru datu vākšanu par bezpajumtniecību vietējā līmenī.
Vietējās iestādes kopā ar sociālajiem dienestiem un pilsoniskās sabiedrības dalībniekiem ir vispiemērotākās, lai risinātu bezpajumtniecības problēmu, un tām ir vajadzīgi uzticami dati savas politikas pamatošanai.
Izmēģinājuma projekta pamatā būs esošās stabilās un efektīvās metodikas, piemēram, uzskaite konkrētā laikā, punkta prevalence un apsekojumi.
Būtu jāizpēta papildināmība ar darbu, kuru Eurostat veic saistībā ar dažādiem bezpajumtniecības aspektiem, cita starpā attiecībā uz nakšņošanu uz ielas, cilvēkiem, kas uzturas bezpajumtnieku patversmēs, cilvēkiem, kurus drīzumā izlaidīs no kādas institūcijas, bet kuriem nav nodrošināts mājoklis, un cilvēkiem, kas spiesti gulēt uz dīvāna pie tuviniekiem vai draugiem.